خلیل الرحمان قمر

خلیل الرحمان قمر (Khalil-ur-Rehman Qamar) اک پاکستانی ڈراما نگار، اداکار تے شاعر نیں۔ اوہناں دے مشہُور ڈرامیاں وچ بوٹا فرام ٹوبھا ٹیک سنگھ، چاند پور کا چندو، لنڈا بازار، دل ہے کہ دیا ہے، پیارے افضل، صدقے تمہارے، لال عِشق تے میرے پاس تم ہو شامل نیں۔

مُڈھلی تے نِجی زِندگی
خلیل الرحمان قمر 1961 وچ لاہور، پنجاب، پاکستان وچ پَیدا ہوئے۔ اوہناں نے لاہور دے علاقے شاد باغ دے اک سرکاری ہائی سکُول توں تعلیم حاصل کِیتی تے اُس توں بَعد بی کام کِیتا۔

خلیل الرحمان نے نیشنل بینک آف پاکستان وچ ملازمت کیتی، کچھ چِر مگروں ملازمت چَھڈ دِتی۔ 

خاندان
خلیل الرحمان نے 1985ء وچ روبی ناز ناݪ ویاہ کِیتا، جیہدے وِچوں اوہناں دا اک پُتر تے اک دھی اے۔ پہلا ویاہ برقرار رَکھدے ہوئے خلیل الرحمان نے دُوجا ویاہ روزینہ ناݪ کِیتا۔ اِس توں پہلاں روزینہ دا ویاہ اداکار فیصل قریشی ناݪ ہویا سی۔ 

کَیرِیئر
خلیل نے اپنے ٹی وی ڈراما کیریئر دا آغاز دستک اور دروازہ (1995) توں کِیتا، جیہنُوں اوہناں نے لِکھیا تے اوہدے وچ اداکاری وی کِیتی۔ بَعد وچ اک فِلم قرض (1997) پروڈیوُس کِیتی جیہنُوں اوہناں نے لِکھیا وی سی۔ اوہناں نے فِلم گھر کب آؤ گے (2000)، تیرے پیار میں، مُکھڑا چن ورگا، نِکی جئی ہاں دے مکالمے وی لِکھے، لیکن بوٹا فرام ٹوبھا ٹیک سنگھ (1999) نے اوہناں نُوں عرُوج بخشیا۔ بَعد وچ چاند پور کا چندو (1999)، تم یہی کہنا (2000)، لنڈا بازار (2002)، دل ہے کہ دیا ہے (2004)، دِلی کے بانکے (2007) پیارے افضل (2013)، صدقے تمہارے (2014)، لال عشق (2017) تے میرے پاس تم ہو (2019) سمیت کئی ڈرامے تحرِیر کِیتے۔ کچھ ڈرامیاں وچ اداکاری تے اوہناں دی ہدایت کاری وی کِیتی۔

ڈرامیاں توں علاوہ پنجابی تے اُردو فِلماں وی تحرِیر کِیتیاں، جیہناں وچ قرض (1997)، نو پرابلم نو پیسا (2000)، کوئی تجھ سا کہاں (2005)، چنا سچی مچی، پنجاب نہیں جاؤں گی (2017)، کاف کنگنا (2019)، لندن نہیں جاؤں گا (2022) تے مرزا جٹ'' (2025) شامل نیں۔ 

فِلموگرافی

ٹیلی ویژن ڈرامے
 سال  ڈراما لکھاریگیت کار اداکار  ہدایتکار پروڈِیوُسر 1995  دستک اور دروازہ       1999  بوٹا فرام ٹوبھا ٹیک سنگھ         1999  چاند پور کا چندو        2000  گڈ بائے ریشماں      2000  تم یہی کہنا      2002  لنڈا بازار       2004  دل ہے کہ دیا ہے         2007 دِلی کے بانکے        2009 جب ہتھیلی پر چاند لکھنا    2010  محبت ہار محبت جیت      اس پار      2011  پھر کب ملو گے      انوکھی      2012  ادھوری فلم کی پوری کہانی      بیوپار      من جلی      تمہیں کچھ یاد ہے جاناں      میں مر گئی شوکت علی      2013  بنٹی آئی لو یو      لو لائف اور لاہور      پیارے افضل      میاں بیوی مائنس لو      2014  صدقے تمہارے       2015  میرا نام یوسف ہے      2016  ان سنی      ذرا یاد کر      2017  محبت تم سے نفرت ہے      تو دل کا کیا ہوا        لال عشق      2019  میرے پاس تم ہو     2023ایڈیئٹ2024جنٹلمینسن میرے دل 

فِلماں
 سال  فِلم  لکھاری گیت کار ہدایتکار پروڈِیوُسرزبان 1997  قرض      اُردو2000نو پرابلم نو پیسا   2005  کوئی تجھ سا کہاں      2010  چنا سچی مچی  مکالمے   پنجابی 2017  پنجاب نہیں جاؤں گی     اُردو/پنجابی 2019  کاف کنگنا        اُردو2022  لندن نہیں جاؤں گا     اُردو/پنجابی 2025  مرزا جٹ    اُردو/پنجابی

باہرلے جوڑ


حوالے

گٹھ:پاکستانی منظر نویس
گٹھ:پاکستانی فلم ہدایت کار
گٹھ:پنجابی لوک
گٹھ:پنجابی شخصیتاں
گٹھ:پنجابی مسلمان
گٹھ:پنجابی لکھاری
گٹھ:لاہوری شخصیتاں
گٹھ:لاہور دے لکھاری